**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. december 16-án tartandó rendes ülésére**

**Az előterjesztés tárgya: Az Egyesített Közművelődési Intézmény és Könyvtár alapító okiratának módosítása**

**Ügyiratszám:** TPH/1194- /2021.

**Az előterjesztés előadója:** Szőke Zoltán polgármester

**Az előterjesztést témafelelőse:** Erdei Koletta köztisztviselő

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.9. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Kulcsár Lászlóné | EKIK intézményvezető | vktiszavasvari@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. december 7.

**Erdei Koletta**

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

**Témafelelős:** Erdei Koletta

**Előterjesztés**

- a Képviselő-testülethez –

**Az Egyesített Közművelődési Intézmény és Könyvtár alapító**

**okiratának módosításáról**

**Tisztelt Képviselő testület!**

Tiszavasvári Város Önkormányzata Képviselő-testülete 24/2007. (IX.27.) rendeletével alkotta meg a közművelődésről szóló rendeletét. A muzeális intézményekről, a nyilvános könyvtári ellátásokról és a közművelődésről szóló 1997. évi CXL törvény (továbbiakban: Kultv.) módosításaira tekintettel indokolt volt felülvizsgálni a közművelődésről szóló rendeletet, melynek során megalkotásra került Tiszavasvári Város Önkormányzata közművelődésről szóló 20/2021. (XII.1.) önkormányzati rendelete**.**

A felülvizsgálat során jelzés érkezett a Szabolcs-Szatmár-Bereg Megyei Kormányhivatal Hatósági Főosztály - Törvényességi Felügyeleti Osztályától, miszerint az Egyesített Közművelődési Intézmény és Könyvtár (továbbiakban: EKIK) hatályos alapító okirat 4.3., 4.4. pontjai tartalmazzák a költségvetési szerv alaptevékenységeinek felsorolását és az mindössze egy közművelődési alapszolgáltatást nevesít **- 4.3.1.3. Kultúraközvetítő, közművelődési tevékenységével hozzájárul az egész életen át tartó tanulás folyamatához -**, ezért ennek kiegészítése szükséges.

A Kultv.76. § (6) bekezdése kimondja, hogy **az 5000 fő lakosságszám feletti települési önkormányzat** – a (7) bekezdésben foglaltak kivételével – a (4) bekezdésben foglaltakon túl a **(3) bekezdés *b)–g)* pontjai szerinti közművelődési alapszolgáltatásokból legalább kettő további közművelődési alapszolgáltatást szervez meg.**

A Kultv. a közművelődési alapszolgáltatások vonatkozásában az alábbi szabályokat alkotja. A Kultv. 76.§ (3) bekezdése felsorolja **a közművelődési alapszolgáltatásokat:**

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

***b) a közösségi és társadalmi részvétel fejlesztése,***

***c) az egész életre kiterjedő tanulás feltételeinek biztosítása,***

***d)*** ***a hagyományos közösségi kulturális értékek átörökítése feltételeinek biztosítása,***

***e) az amatőr alkotó- és előadó-művészeti tevékenység feltételeinek biztosítása,***

***f) a tehetséggondozás- és fejlesztés feltételeinek biztosítása, valamint***

***g) a kulturális alapú gazdaságfejlesztés.***

**A fentiek alapján, mivel az EKIK az összes alapszolgáltatást ellátja, így az alapító okiratában az alábbi módosítás válik szükségessé:**

**Az alapító okirat költségvetési szerv alaptevékenységeit tartalmazó 4.3. pontja kiegészül a 4.3.5., 4.3.6., 4.3.7., 4.3.8., 4.3.9. alponttal.**

Az alapító okirat 4.3. pontja a következő 4.3.5., 4.3.6., 4.3.7., 4.3.8., 4.3.9. alponttal egészül ki:

4.3.5.  A közösségi és társadalmi részvétel fejlesztése.

4.3.6. A hagyományos közösségi kulturális értékek átörökítése feltételeinek biztosítása.

4.3.7. Az amatőr alkotó- és előadó-művészeti tevékenység feltételeinek biztosítása.

4.3.8. A tehetséggondozás- és fejlesztés feltételeinek biztosítása.

4.3.9. A kulturális alapú gazdaságfejlesztés.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.

Tiszavasvári, 2021. december 7.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2021. (XII.16.) Kt. számú**

**határozata**

**Az Egyesített Közművelődési Intézmény és Könyvtár alapító**

**okiratának módosításáról**

Tiszavasvári Város Önkormányzata Képviselő-testülete az államháztartásról szóló 2011. évi CXCV. törvény 7.§ és 8. §. (1) bekezdés b) pontjában biztosított jogkörében eljárva az önkormányzat által fenntartott Egyesített Közművelődési Intézmény és Könyvtár alapító okiratát az alábbiak szerint módosítja:

1. Az alapító okirat 4.3. pontja a következő 4.3.5.,4.3.6., 4.3.7., 4.3.8., 4.3.9. alponttal egészíti ki:

4.3.5. A közösségi és társadalmi részvétel fejlesztése.

4.3.6.A hagyományos közösségi kulturális értékek átörökítése feltételeinek biztosítása.

4.3.7. Az amatőr alkotó- és előadó-művészeti tevékenység feltételeinek biztosítása.

4.3.8. A tehetséggondozás- és fejlesztés feltételeinek biztosítása.

4.3.9. A kulturális alapú gazdaságfejlesztés.

1. Felkéri a polgármestert és a jegyzőt, hogy 8 napon belül kérelmezzék a Magyar Államkincstárnál a módosított alapító okirat törzskönyvi nyilvántartáson való átvezetését.
2. Felkéri a Polgármestert, hogy az Egyesített Közművelődési Intézmény és Könyvtár intézményvezetőjét tájékoztassa a képviselő-testület döntéséről.

**Határidő:** döntés után 8 nap **Felelős:** Szőke Zoltán polgármester és

Dr. Kórik Zsuzsanna jegyző

*…/2021.(XII.16.) Kt. határozat 1. sz. melléklete*

Okirat száma: TPH/1194 - /2021.

Módosító okirat

**Az** **Egyesített Közművelődési Intézmény és Könyvtár, Tiszavasvári Város Önkormányzata Képviselő-testülete** **által** **2021. február 11. napján kiadott, TPH/1194-4/2021. számú** **alapító okiratát** **az államháztartásról szóló 2011. évi CXCV. törvény 8/A. §-a alapján – Tiszavasvári Város Önkormányzata Képviselő-testületének …/2021. (XII.16.) Kt. számú határozatára figyelemmel – a következők szerint módosítom:**

1. Az alapító okirat 4.3. pontja a következő 4.3.5., 4.3.6., 4.3.7., 4.3.8., 4.3.9. alponttal egészül ki:

4.3.5. A közösségi és társadalmi részvétel fejlesztése.

4.3.6. A hagyományos közösségi kulturális értékek átörökítése feltételeinek biztosítása.

4.3.7. Az amatőr alkotó- és előadó-művészeti tevékenység feltételeinek biztosítása.

4.3.8. A tehetséggondozás- és fejlesztés feltételeinek biztosítása.

4.3.9. A kulturális alapú gazdaságfejlesztés.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Tiszavasvári, 2021. időbélyegző szerint

P.H.

Szőke Zoltán

polgármester

*…/2021.(XII.16.) Kt. határozat 2. sz. melléklete*

Okirat száma: TPH/1194- /2021.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Egyesített Közművelődési Intézmény és Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Egyesített Közművelődési Intézmény és Könyvtár
      2. rövidített neve: EKIK
   2. A költségvetési szerv
      1. székhelye: 4440 Tiszavasvári, Szabadság tér 1.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Vasvári Pál Múzeum | 4440 Tiszavasvári, Kálvin utca 7. |
| 2 | Raktár, adattár, könyvtár | 4440 Tiszavasvári, Ady Endre utca 8. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2016. április 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Tiszavasvári Város Önkormányzata
      2. székhelye: 4440 Tiszavasvári, Városháza tér 4.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Művelődési Központ és Könyvtár | 4440 Tiszavasvári, Szabadság tér 1. |
| 2 | Vasvári Pál Múzeum | 4440 Tiszavasvári, Kálvin utca 7. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Tiszavasvári Város Önkormányzata Képviselő-testülete
      2. székhelye: 4440 Tiszavasvári, Városháza tér 4.
   2. A költségvetési szerv fenntartójának
      1. megnevezése: Tiszavasvári Város Önkormányzata
      2. székhelye: 4440 Tiszavasvári, Városháza tér 4.
2. **A költségvetési szerv tevékenysége**
   1. A költségvetési szerv közfeladata: Tiszavasvári Város Önkormányzata Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 7. pontjában, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL tv. 55.§, 65. és 76.§-aiban meghatározott önkormányzati közgyűjteményi és közművelődési tevékenységek folyamatos ellátására nyilvános könyvtárat és közművelődési intézményt működtet. A 2012. évi CLII. tv. 37/A.§, 42.§ és 46.§-ai alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről és restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról, közművelődési és közgyűjteményi feladatok ellátásáról.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910110 | Közművelődési intézmények tevékenysége |

* 1. A költségvetési szerv alaptevékenysége: a muzeális intézményekről, a nyilvános könyvtári ellátásról, és a közművelődésről szóló 1997. évi CXL törvény szerinti közművelődési és könyvtári és múzeumi gyűjteményi tevékenység. Feladata a működési engedélyében meghatározott gyűjtőkörébe tartozó kulturális javak gyűjteménygondozása, tudományos feldolgozása és publikálása, valamint hozzáférhetővé tétele. Ennek keretében:

4.3.1. Biztosítja a nyilvántartásában lévő kulturális javakhoz való hozzáférést az alábbiak szerint:

4.3.1.1. A kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja;

4.3.1.2. Biztosítja a kulturális javakhoz kapcsolódó kutatási tevékenység lehetőségét;

4.3.1.3. Kultúraközvetítő, közművelődési tevékenységével hozzájárul az egész életen át tartó tanulás folyamatához;

4.3.1.4. Közművelődési rendezvényeket és egyéb programokat rendez;

4.3.1.5. Együttműködik a nevelési-oktatási intézményekkel és múzeumpedagógiai programjaival segíti az iskolai és iskolán kívüli nevelés céljainak elérését;

4.3.1.6. Elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít;

4.3.1.7. Az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését.

4.3.2. Feladata ellátásában együttműködik muzeális intézményekkel, a kulturális örökség más értékeit gondozó intézményekkel, így különösen a könyvtárakkal, levéltárakkal és a közművelődés intézményeivel, továbbá tudományos köztestületekkel, a köznevelés és a felsőoktatás, valamint a szakképzés intézményeivel.

4.3.3. Szabad kapacitásai terhére kiállítások megrendezésével, kulturális javak kölcsönzésével, valamint tudományos, állományvédelmi és közönségkapcsolati tevékenységgel kapcsolatos szolgáltatást nyújthat.

4.3.4. Gyűjtőterületére kiterjedően a megyei hatókörű városi múzeummal kötött megállapodás alapján elláthatja a megyei hatókörű városi múzeum alábbi feladatait, vagy azok egy részét:

4.3.4.1. Gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében;

4.3.4.2. Részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában;

4.3.4.3. Muzeológiai, múzeumpedagógiai, képzési és restaurálási szakmai-módszertani központként működik.

4.3.5. A közösségi és társadalmi részvétel fejlesztése.

4.3.6. A hagyományos közösségi kulturális értékek átörökítése feltételeinek biztosítása.

4.3.7. Az amatőr alkotó- és előadó-művészeti tevékenység feltételeinek biztosítása.

4.3.8. A tehetséggondozás- és fejlesztés feltételeinek biztosítása.

4.3.9. A kulturális alapú gazdaságfejlesztés.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 081030 | Sportlétesítmények, edzőtáborok működtetése és fejlesztése |
| 2 | 082030 | Művészeti tevékenységek (kivéve: színház) |
| 3 | 082042 | Könyvtári állomány gyarapítása, nyilvántartása |
| 4 | 082043 | Könyvtári állomány feltárása, megőrzése, védelme |
| 5 | 082044 | Könyvtári szolgáltatások |
| 6 | 082061 | Múzeumi gyűjteményi tevékenység |
| 7 | 082062 | Múzeumi tudományos feldolgozó és publikációs tevékenység |
| 8 | 082063 | Múzeumi kiállítási tevékenység |
| 9 | 082064 | Múzeumi közművelődési, közönségkapcsolati tevékenység |
| 10 | 082070 | Történelmi hely, építmény, egyéb látványosság működtetése és megóvása |
| 11 | 082091 | Közművelődés - közösségi és társadalmi részvétel fejlesztése |
| 12 | 082092 | Közművelődés - hagyományos közösségi kulturális értékek gondozása |
| 13 | 082094 | Közművelődés - kulturális alapú gazdaságfejlesztés |
| 14 | 083020 | Könyvkiadás |
| 15 | 083030 | Egyéb kiadói tevékenység |
| 16 | 086030 | Nemzetközi kulturális együttműködés |
| 17 | 086090 | Egyéb szabadidős szolgáltatás |

* 1. A költségvetési szerv illetékessége, működési területe: Tiszavasvári Város közigazgatási területe A múzeumi tevékenységre vonatkozóan a gyűjtőterület kiterjed Tiszavasvári járás közigazgatási területére (Tiszavasvári, Tiszalök, Tiszaeszlár, Tiszadada, Tiszadob, Szorgalmatos)

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézmény egyszemélyi felelős vezetője az igazgató. Az igazgató kinevezése és felmentése Tiszavasvári Város Önkormányzata Képviselő-testületének hatásköre. Kinevezése nyilvános pályázat eredménye alapján 5 év határozott időtartamra szól. A vezetői munkaviszonyt a Munka Törvénykönyvéről szóló 2012. évi I. törvény vezető állású munkavállalóra vonatkozó rendelkezései, illetve a 2020. évi XXXII. törvény és annak végrehajtási rendelete alkalmazásával kell létesíteni. Az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | a Munka Törvénykönyvéről szóló 2012. évi I. törvény |
| 2 | megbízási jogviszony | a Polgári Törvénykönyvről szóló 2013. évi V. törvény |